section_heading: Znanstveni i pedagoški rad
paragraph_text: Radio je u osnovnim i srednjim školama, na Pedagoškoj akademiji u Zagrebu te kao jezični savjetnik (lektor) u katoličkom tjedniku Glas Koncila (1990. – 2017.). Proučavao je dječju i klasičnu književnost te ortografska i ortoepska pitanja hrvatskoga jezika. Objavljivao je u nizu časopisa (Jezik, Latina et Graeca, Umjetnost i dijete, Hrvatski jezik i inima). Prevodio je pjesništvo s latinskoga te se njegovi prijevodi nalaze u raznim časopisima te u nekoliko antologija i priručnika. Pripremio je i Rječnik kršćanske terminologije, koji je ostao u rukopisu. Osnove pravilnoga pisanja 1987. tiskane su u 30 000 primjeraka, a do danas su doživjele više izdanja. Lektorirao je i priloge časopisa i izdanja postulature Ante Antića.